laion/Wikipedia-Exotic huggingface dataset:
גוש המיעוטים הלאומיים

גוש המיעוטים הלאומיים (בפולנית: Blok Mniejszości Narodowych) היה קואליציה פוליטית של מיעוטים אתניים ברפובליקה הפולנית השנייה, שהורכבה בעיקר מאוקראינים, בלארוסים, יהודים וגרמנים. הקמתה מחדש של פולין לאחר מלחמת העולם הראשונה לוותה במתח פנימי מובנה. פולין הוקמה כמדינת לאום לאחר קרוב ל-150 שנות כיבוש רוסי, אוסטרי וגרמני. עם זאת, במסגרת חוזה ורסאי ותחת פיקוח חבר הלאומים היא נאלצה להבטיח שוויון זכויות מלא למיעוטים שהיוו מעל לשליש מאוכלוסייתה. כדי להקטין את ייצוג המיעוטים נבחרה שיטת בחירות שנתנה העדפה לאזורים בעלי רוב פולני. גוש המיעוטים הוקם בורשה בשנת 1922 על ידי יצחק גרינבוים, מראשי התנועה הציונית בפולין ולימים שר הפנים הראשון של מדינת ישראל. ועדת הבחירות של הגוש הורכבה מנציגים של אוקראינים, בלרוסים, יהודים וגרמנים. הקמת הגוש נועדה לאחד את המיעוטים ובכך להביא לייצוג שלהם גם באזורים "פולניים" להם היה ייצוג יתר בפרלמנט. גוש המיעוטים נטל חלק בשלוש מערכות בחירות. במערכת הבחירות של 1922 הגוש זכה להצלחה רבה (19.5% מן הקולות, המפלגה השנייה בגודלה). בבחירות בשנת 1928 הצליחה הממשלה להחליש את גוש המיעוטים באמצעות הבטחות לגורמים הסלאביים בגוש (האוקראינים והבלארוסים) שחלקים מהם לא הצביעו עבורו. כתוצאה מכך ההישג של גוש המיעוטים באותן בחירות היה צנוע יותר ועמד על 14% מן הקולות, עדיין המפלגה השלישית בגודלה. בחירות 1930 כבר לא הוגדרו בחירות חופשיות ובמסגרתן קיבל הגוש 3% מן הקולות בלבד. תחת הטלטלה הפוליטית שעברה פולין במהלך בחירות אלו ולאחריהן התפורר הגוש וחדל לפעול. הבחירות בפולין היו בחירות אזוריות והייצוג לכל מחוז בחירה נקבע באופן שבו מספר הנציגים במרבית המחוזות היה נמוך משיעור היהודים באותו מחוז. שיטה זו נועדה להביא לכך שייצוג היהודים בסיים הפולני יעמוד על 8–9 נציגים בלבד לעומת נציגות של כ-40 חברים במצב של ייצוג התואם את שיעורם באוכלוסייה (כ-10%). שיטת ייצוג מפלה זו היוותה מוטיבציה מרכזית ביוזמתו של גרינבאום להקמת גוש המיעוטים. ואכן, בבחירות 1922 זכו היהודים בגוש המיעוטים לייצוג של 34 נציגים בסיים, 15 מהם ציונים, זאת לעומת 11 נציגים יהודים בלבד בבחירות לאספה המכוננת בפולין בשנת 1919. 12 נציגים יהודים נוספים נבחרו במסגרת הגוש לסנאט הפולני (הבית העליון). הבחירות השניות לסיים בשנת 1928 התקיימו באווירה פחות חופשית מן הבחירות של 1922. הממשלה העמידה רשימה "לא מפלגתית" אליה הצטרפו נציגי אגודת ישראל, הפולקיסטים והמתבוללים שהחלישה את ההצבעה היהודית עבור הגוש. כתוצאה מכך נבחרו במסגרת הגוש בבחירות אלו 13 יהודים בלבד (6 יהודים נבחרו לסנאט הפולני). הבחירות ב-1930 לוו בטרור כלפי חלק מראשי המפלגות וגוש המיעוטים התפורר למעשה כאשר אפילו הציונים לא התמודדו במסגרתו. משה לנדא, מיעוט יהודי לוחם, ירושלים: מרכז שז"ר, 1986 שלמה נצר, "המאבק הפרלמנטרי היהודי בבית הנבחרים", ישראל ברטל וישראל גוטמן (עורכים), קיום ושבר: יהודי פולין לדורותיהם, מרכז שז"ר, 2001, עמ' 535-552. עמנואל מלצר, "המיעוט היהודי בפולין בין המלחמות", ישראל גוטמן (עורך), תמורות יסוד בעם היהודי בעקבות השואה, יד ושם, 1996 עמ' 101-87.
מסע הקסם המסתורי (תוכנית טלוויזיה)

מסע הקסם המסתורי היא תוכנית טלוויזיה ישראלית ששודרה בשנת 1998 בערוץ הספורט, ועוסקת בהיסטוריה של הכדורגל האנגלי. את התוכנית הגישו השחקן והקומיקאי ספי ריבלין ופרשן הכדורגל של הערוץ אבי מלר, והיא שודרה במשך עונה אחת בת 14 פרקים. כל פרק בתוכנית הוקדש להיסטוריה של אחד ממועדוני הפאר באנגליה (מנצ'סטר יונייטד, ליברפול, ארסנל ועוד), או לחלופין לנושא כלשהו (משחקי גמר הגביע האנגלי, הפתעות וכו'). כל פרק החל במונולוג קומי של ריבלין בנושא הפרק, שלאחריו הצטרף מלר והשניים ניהלו שיחה קצרה וקלילה בנושא. לאחר מכן הוקדש רוב הפרק לשידור תקצירי משחקים היסטוריים, לרוב משנות ה-70 וה-80, של הקבוצה או הנושא להם מוקדש הפרק, מלווים בקריינות של מלר. התוכנית נקראת על שם השיר והאלבום Magical Mystery Tour של הביטלס, והשיר גם שימש כשיר הפתיחה של התוכנית. בנוסף שובצו במהלך הפרקים קליפים עם שירי להקות אנגליות ותיקות, כגון הקינקס והמי. לאורך השנים שודרה התוכנית בשידורים חוזרים בערוץ ה"גולד". ערך זה הוא קצרמר בנושא כדורגל אנגלי ובנושא טלוויזיה. אתם מוזמנים לתרום לוויקיפדיה ולהרחיב אותו.
משמר הרפובליקה (צרפת)

משמר הרפובליקה (בצרפתית: Garde républicaine) היא יחידה צבאית הכפופה לז'נדרמריה הצרפתית אשר ייעוד ביצוע משימות אבטחה מיוחדות במרחב עיר הבירה פריז. היחידה מספקת משימות משמר כבוד לטקסים ואירועים רשמיים של צרפת. תפקיד נוסף של הוא אבטחת מבני ציבור חשובים בעלי משמעות לאומית ביניהם: המעון הרשמי של נשיא צרפת, הארמון האליזה. מעון ראש ממשלת צרפת, מלון מטגניון (אנ'). משכן הסנאט, ארמון לוקסמבורג. משכן האספה הלאומית, ארמון בורבון. מושב בית המשפט העליון של צרפת (אנ') ובית המשפט לערעורים (אנ'), ארמון הצדק (אנ'). משימות נוספות עליהם אחראי משמר הרפובליקה הם: אבטחת מנהיגי מדינות זרים, טקסים צבאיים ומשמר כבוד לחיילים שנפלו, תמיכה בכוחות אכיפת חוק. אתר האינטרנט הרשמי של משמר הרפובליקה מדיה וקבצים בנושא משמר הרפובליקה בוויקישיתוף משמר הרפובליקה, באתר MusicBrainz (באנגלית) משמר הרפובליקה, באתר Discogs (באנגלית) Sirpa Gendarmerie, Gendarmerie nationale, https://www.gendarmerie.interieur.gouv.fr/garde-republicaine/decouverte/renseignements, gendarmerie.interieur.gouv.fr (בצרפתית) ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
ביאנקה דווינס

ביאנקה מישל דווינס (באנגלית: Bianca Michelle Devins;‏ 2 באוקטובר 2001 – 14 ביולי 2019) הייתה נערה אמריקאית ממדינת ניו יורק שנרצחה על ידי מכרה, ברנדון אנדרו קלארק. לאחר הרצח הוא ניסה להתאבד ונכשל. קלארק הואשם ברצח מדרגה שנייה, הודה, ונידון ל-25 שנות מאסר. דיווחי המשטרה קבעו שדווינס וקלארק היו במערכת יחסים אינטימית למרות שהשניים פירשו את הקשר בצורה שונה. אחותה של דווינס תיארה את קלארק כחבר משפחה קרוב, אם כי דווינס אמרה שהיא אינה זוכרת את שמו ונאלצה לחפש זאת בהיסטוריית השיחות שלהם בדיסקורד. הרצח התרחש לאחר שקלארק ראה את דווינס מנשקת אדם אחר, לכאורה. הרצח של דווינס זכה לתשומת לב רבה מהעיתונות והמדיה החברתית. הדיווחים הראשונים אודות הפרשה היו מלאים במידע שגוי. תמונות גופתה של דווינס צולמו על ידי קלארק והופצו באופן נרחב באינטרנט, מה שעורר תגובות לעג ואהדה לרצח. תגובות אתרי המדיה החברתית היו נתונות לביקורת, ובעקבות כך חוקק חוק על שם ביאנקה. פרשנים דנו באופי הייחודי של הפשע ובקשר שלו למבנה המדיה החברתית. גיא רייט, ‏הרצח שמזעזע את אינסטגרם, באתר ‏מאקו‏, 16 ביולי 2019 הגר בוחבוט, הנערות שמנקות את אינסטגרם מזוועות, באתר ynet, 21 ביולי 2019 ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
חבל (אקרובטיקה)

חבל הוא מכשיר המשמש לוליינים במופעי אקרובטיקה, יחד עם טרפז. בעזרת החבל הלוליינים מבצעים מספר תרגילים, כגון סלטות, היפוכים וגלגולים. לשם ביצוע התרגילים תלוי חבל בצורה מאונכת והלוליינים מטפסים עליו ומשתמשים בכישוריהם כדי לבצע את הופעתם. החבל הוא האלמנט הראשון הנלמד באקרובטיקה אווירית. מכשיר קרוב לחבל, אך מאתגר יותר, הוא ה"טיסו" (Tissue), שהוא בד משי חלק ביותר, התלוי גם הוא במאונך, שניתן לפצל לשני חבלים. לטיסו דרוש כוח רב הרבה יותר מאשר לחבל, מפני שהוא חלק ולכן הוא נחשב לקשה יותר לטיפוס מאשר חבל. מכשיר קשה יותר לשימוש, הקשור אף הוא לחבל, ואשר לומדים אותו בשלב מתקדם יותר, הוא "ספניש ווב" (Spanish Web - באנגלית: "רשת ספרדית"): חבל שתלוי במאונך ובו הלוליין תלוי מלולאה בצמרתו מהרגל או מהיד, שעה שבקצה החבל מחזיק אדם אחר המסובב אותו. ה"ספניש ווב" נחשב למרשים ביותר מפני שהלוליין שתלוי למעלה מבצע תרגילים תוך כדי סיבוב. מדיה וקבצים בנושא חבל בוויקישיתוף
סמנטיק סקולר

סמנטיק סקולר הוא כלי מחקר חינמי ומנוע חיפוש לספרות מדעית שפותח במכון אלן לבינה מלאכותית ופורסם לציבור בנובמבר 2015. מאחורי פיתוח המנוע עומד מדען המחשב אורן עציוני. נכון לשנת 2023, הכלי קיטלג מעל 200 מיליון מאמרים אקדמיים. סמנטיק סקולר קורא ומקטלג מידע מכשני מיליון מאמרים אקדמיים המתפרסמים בכל שנה, בעיקר באנגלית. הכלי מחובר לכ-30 הוצאות לאור, חלקן מסחריות וחלקן פתוחות לציבור. בין השאר, סמנטיק סקולר מקטלג מאמרים מ־ BMJ, SSRN, PubMed, arXiv, Springer Nature, ועוד. מטרת הכלי היא לזהות מידע וקשרים חדשים. בעזרת בינה מלאכותית, למידת מכונה ועיבוד שפה טבעית סמנטיק סקולר יכול לסכם במשפט אחד כ-60 מיליון מאמרים במדעי המחשב, ביולוגיה ורפואה. בדומה לגוגל סקולר, גם סמנטיק סקולר יודע לזהות מאמרים משפיעים במיוחד, המצוטטים פעמים רבות. הכלי מאפשר גם העתקה של הפרטים הביבליוגרפיים של המאמר. בשונה מגוגל סקולר ו־PubMed, סמנטיק סקולר מאפשר לבנות ספריה מקוונת של מאמרים אשר תעצב את המלצות הקריאה האישיות. השימוש בסמנטיק סקולר הוא בחינם. גוגל סקולר אתר האינטרנט הרשמי של Semantic Scholar (באנגלית) סמנטיק סקולר, ברשת החברתית אקס (טוויטר) סמנטיק סקולר, הבלוג הרשמי Semantic Scholar מנוע חיפוש מדעי חדש | בלוג הספריות של אוניברסיטת תל אביב, ‏2015-11-05 Semantic Scholar | About Us, www.semanticscholar.org (באנגלית) Mark Harris, AI tool scours all the science on the web to find new knowledge, New Scientist (באנגלית אמריקאית) Semantic Scholar | Frequently Asked Questions, www.semanticscholar.org (באנגלית) Semantic Scholar | Publishers, www.semanticscholar.org (באנגלית) אושרי אלקסלסי, ‏כלי AI חדש מאמ;לק לכם מאמרים אקדמיים בשורה אחת, באתר Geektime‏, 29 בנובמבר 2020
אליזבת באום-שניידר

אליזבת באום-שניידר (בצרפתית: Élisabeth Baume-Schneider; נולדה ב-24 בדצמבר 1963) היא פוליטיקאית שווייצרית מן המפלגה הסוציאל-דמוקרטית (אנ'). מראשית שנת 2023 היא מכהנת כחברת מועצת הברית של המדינה. אליזבת שניידר נולדה למשפחת איכרים בקנטון ברן. לאחר תום לימודיה התיכוניים למדה מדעי החברה באוניברסיטת נשאטל (אנ') וסיימה תואר מוסמך. בין השנים 1989–2002 עבדה כעובדת סוציאלית בקנטון ז'ורה ולאחר מכן במִנהל קנטון זה. בתחילת הקריירה הפוליטית שלה הושפעה באום-שניידר מתנועת סולידריות הפולנית והצטרפה למפלגה הסוציאל-דמוקרטית. בשנת 1995 נבחרה לחברה במועצה הגדולה של ז'ורה, ובשנת 2000 נבחרה לעמוד בראשה. בין 2003 ל-2015 הייתה חברה בממשלת קנטון ז'ורה וכיהנה כשרת החינוך ולאחר מכן כשרת התרבות והספורט. בבחירות הפדרליות של 2019 נבחרה באום-שניידר למועצת הקנטונים, הבית העליון של אספת הברית. בנובמבר 2022 הכריזה על מועמדותה למועצה הפדרלית של שווייץ. ב-7 בדצמבר נבחרה למועצה הפדרלית והחליפה את חברת המועצה הפדרלית הפורשת מטעם המפלגה הסוציאל-דמוקרטית, סימונטה סומרוגה. באום-שניידר היא החברה הראשונה במועצה הפדרלית מקנטון ז'ורה, הצעיר מבין הקנטונים השווייצריים. בחירתה הייתה שנויה במחלוקת, שכן משמעותה היא שהחלק דובר הגרמנית של שווייץ, המהווה את רוב האוכלוסייה השווייצרית, נמצא כעת בתת-ייצוג במועצה הפדרלית - שלושה מתוך שבעה חברים. היא מונתה לעמוד בראש המחלקה הפדרלית למשפטים ומשטרה במקומה של קארין קלר-סוטר, שהפכה לראש מחלקת הכספים. באום-שניידר נשואה ואם לשני ילדים. היא מתגוררת בעיירה לה ברלה (אנ') שבקנטון ז'ורה. היא ילדה את בנה השני כאשר עמדה בראש המועצה הגדולה של ז'ורה בשנת 2000. מדיה וקבצים בנושא אליזבת באום-שניידר בוויקישיתוף אליזבת באום-שניידר, באתר המועצה הפדרלית של שווייץ אליזבת באום-שניידר, באתר אספת הברית של שווייץ
שגיא צוקרמן

שגיא צוקרמן הוא שחקן טניס שולחן פאראלימפי ישראלי. צוקרמן נולד וגדל בזכרון יעקב והיה חבר מועדון מכבי זכרון יעקב. מגיל צעיר שיחק טניס שולחן ובשנת 1982 זכה באליפות ישראל בשכבת הגיל לבני עשר. בשנת 1984 זכה במקום השני באליפות הנוער לטניס שולחן. בשנת 1989 נפגע בתאונת עבודה ובעקבות פגיעה בכלי הדם נמצא זכאי ל-100 אחוזי נכות. במשחקים הפאראלימפיים אטלנטה (1996) התחרה בתחרויות יחידים וקבוצות: בתחרות היחידים בדרגת נכות 9 הפסיד בשלב המוקדמות ולא העפיל לרבע הגמר, בטורניר הקבוצות לדרגות נכות 9–10 התחרה עם זאב גליקמן והם הפסידו בשלב המוקדמות ולא העפילו לרבע הגמר, ובטורניר הפתוח לדרגות נכות 6–10 התקדם עד שמינית הגמר ולא העפיל לרבע הגמר. בשנת 1997 הגיע לשיא הדירוג האישי שלו והיה עשירי בעולם בדרגת נכות 9. צוקרמן סיים לימודי משפטים ובשנת 2016 סיים תואר שני בטכניון בנדל"ן ושמאות. ניהל חברה להשקעות נדל"ן בארצות הברית ובשנת 2019 מונה לראש מנהלת ההתחדשות העירונית בעיריית חדרה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) שגיא צוקרמן באתר איגוד טניס שולחן העולמי ניסן פרידמן, יוסי בוגן ואיריס כרמי שוב אלופי ישראל בטנ"ש, מעריב, 15 בדצמבר 1982 ניסן פרידמן, גיל ברכה וסיגל לב אלופי הנוער בט. שולחן, מעריב, 13 באפריל 1984 ב"ל (חיפה) 40718-01-15 - שגיא צוקרמן נ' המוסד לביטוח לאומי שגיא צוקרמן באתר איגוד טניס שולחן העולמי הוקמה מינהלת התחדשות עירונית ליישום תוכניות העירייה
הקיץ האחרון

"הקיץ האחרון" הוא שיר שבוצע על ידי להקת "שפיות זמנית" והושמע לראשונה ברדיו בשנת 1990. השיר נכתב על ידי בסיסט הלהקה מקס גת-מור. השיר זכה להצלחה רבה, צעד 52 שבועות במצעד הפזמונים של רשת ג' ואף זכה בתואר "שיר השנה" של הרשת במצעד הפזמונים העברי השנתי בשנת 1991. בשנת כתיבת השיר, הוזמנה "שפיות זמנית" להשתתף בתחרות "רוק ירוק" שנערכה ברעננה. הלהקה הופיעה שם עם השיר "הקיץ האחרון", שכתב גת מור. גת מור כתב את השיר בהיותו בן 15 בלבד, לדבריו בתוך 15 דקות בלבד (יש שפירשו את מסר השיר כדיכאוני ואובדני, אך גת מור התייחס לפירוש זה ואמר שלא כך הדבר). הלהקה, שבפועל הוקמה רשמית לקראת התחרות, זכתה במקום הראשון, מה שזיכה אותה בהקלטת סינגל. הסינגל פורסם שלושה חודשים לפני מלחמת המפרץ, והיה כבר בתהליך ירידה במצעד העברי ברשת ג' יום לפני שפרצה המלחמה, אך במהלכה הושמע רבות בתחנות הרדיו. השיר שהה במצעד הפזמונים של רשת ג' במשך 52 שבועות, מתוכם שבועיים במקום הראשון, הישג שאף שיר אחר במצעד לא הגיע אליו (הכי קרוב היה השיר "אהבה קצרה" של מאיר בנאי, שצעד 43 שבועות). לאחר מכן, זכה השיר בתואר "שיר השנה" במצעד הפזמונים העברי השנתי ל-1991 של התחנה, בהצלחה שנחשבת נדירה לשיר בכורה של להקה. השיר היה שיר הנושא של אלבומה הראשון של הלהקה, שיצא בשנת 1991 בחברת "פונוקול" על גבי תקליט, דיסק וקלטת אודיו. הצלחת השיר, ביחס לשיריה האחרים של הלהקה, יצרה לה בטעות תדמית ציבורית של להקה של להיט אחד, על אף שהיו לה להיטים נוספים שהצליחו אך נשכחו. במאי 2019, להקת "ההרצלים" ביצעה גרסה מיוחדת לשיר בתוכניתו של יואב גינאי "מה יהיה" בגלי צה"ל לרגל יום השואה. באופן זה, השיר נשא עמו אז משמעות נוספת. באוקטובר 2023 בזמן מלחמת חרבות ברזל חידש היוטיובר דילן דרור את השיר שנקרא "תזכרו שהבטחתם" עם בתים ששינו לראפ והפזמון נשראר איך שהוא היה במקור. מילים, לחן, גיטרה בס, עיבוד והפקה מוזיקלית: מקס גת-מור סולנית: מירית ליבה תופים: יהושע לימוני וירמי כדורי סקסופון: שי מאירי קלידים: שי ברוש גיטרות: אלון מן השיר בולט במילותיו הקשות, ומדבר על פרידה כואבת, מוות, ואבל עתידי. הבית הראשון נפתח במילים: "זה הקיץ האחרון שלי אתכם, עם הגשם הראשון אני אעלם". הבית השני נפתח במילים: "אני איש של חורף בין אלפי אנשי ים, אך בחורף הזה כבר לא אהיה קיים...". הבית הרביעי פותח במילים "אני רוצה לטפס על ההרים כי הם שם", משפט שנלקח מדבריו של מטפס ההרים ג'ורג' מאלורי, בתגובה לשאלה מדוע הוא כה להוט לטפס על ההרים, השיב "רק כי הם שם". תשובה זו מצאה חן בעיני כותב השיר מקס גת-מור שהתרגש מהרצון "לכבוש את ההר", והיא מצאה את מקומה בין מלות השיר. השיר מסתיים במסר למתאבלים בעתיד: "תעצמו את העיניים כל גשם ראשון ותחשבו עלי". הקיץ האחרון, בביצוע "שפיות זמנית", וידאו קליפ של השיר באתר יוטיוב (אורך: 4:24) מילות השיר "הקיץ האחרון", באתר שירונט עופרה עופר אורן, נער בן 15 כתב קינה על עצמו - והגיע למקום הראשון במצעד הפזמונים, באתר Xnet‏, 2 באוגוסט 2020 יונתן ריגר, בחזרה לקיץ האחרון, באתר N12‏, במקור מתוך "אולפן שישי", 22 בינואר 2021 דויד פרץ, ניתוח השיר הקיץ האחרון, אתר תרבות.il
בלי עין הרע

האם התכוונתם ל... בלי עין הרע (אלבום של אדרת) – אלבום הבכורה של הזמרת הישראלית אדרת בלי עין הרע (אלבום של ליפא שמלצר) – אלבום סולו של הזמר-יוצר החסידי-אמריקאי ליפא שמלצר עין הרע
סטפן פריק

סטפן פריק (באנגלית: Stephen Nathaniel Frick; נולד ב-30 בספטמבר 1964) הוא טייס חלל אמריקאי שהשתתף ב-2 טיסות של מעבורת חלל. סטפן פריק נולד בפיטסבורג, קליפורניה וסיים לימודי בית ספר בשנת 1982. בשנת 1984 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית ובשנת 1994 סיים לימודי תואר שני בבית הספר של הצי ללימודים מתקדמים בשנת 1986 התגייס סטקרו לצי ארצות הברית וסיים קורס טיס. הוא היה טייס מקדונל דאגלס F/A-18 הורנט ושירת בבסיסי החיל בנושאת מטוסים סראטוגה. פריק השתתף במלחמת המפרץ. בשנת 1994 הוא קיבל הסמכה כטייס ניסוי. ב-1996 התקבל פריק לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע. באפריל 2002 הוא היה טייס של מעבורת החלל אטלנטיס במשימה STS-110 (מייקל בלומפילד היה מפקד צוות). המטרה של המשימה הייתה להתקין חלק ה-S0 Truss, שנותן תמיכה למבנה התחנה. בפברואר 2008 הוא היה מפקד צוות מעבורת החלל אטלנטיס במשימה STS-122. המטרה העיקרית הייתה להביא לתחנת החלל מודול קולומבוס והחלפת חלק מציית תחנת החלל. פריק עזב את נאס"א בשנת 2015. לאחר שירות ביחידת האסטרונאוטים פריק החל עבודה בלוקהיד מרטין. מדיה וקבצים בנושא סטפן פריק בוויקישיתוף סטפן פריק באתר נאס"א (באנגלית) (באנגלית) ביוגרפיה נקודות ציון בחייו של פריק סטפן פריק, באתר American Institute of Aeronautics and Astronautics
OpenView Internet Services

OpenView Internet Services הוא כלי ניטור של חברת HP שמטרתו להציג את מצב המערכות המחשוביות של הארגון. הכלי בנוי על תשתית Webית - כלומר, כדי להשתמש במערכת יש להשתמש בדפדפן. מערכת ה-OVIS דואגת "לדגום" את המערכות בארגון אחת לזמן קבוע, ולהציג את מצבן. המסך החשוב ביותר בתוכנה הוא מסך ה-Status. במסך זה מופיעה רשימה של המערכות ומצבן כ-"Available" (בצבע ירוק) כאשר המערכת נגישה, או "Unavailable" (בצבע אדום) כאשר המערכת אינה נגישה. בדיקת המערכות בזמן אמת מאפשרת הזעקת אנשי מקצוע לטיפול בתקלה באופן מיידי, בלא להמתין לתלונות משתמשים או נפילת מערכות אחרות. מערכת ה OVIS "מתממשקת" עם מערכות אחרות של HP: ה OVO וה NNM. OpenView אתר האינטרנט הרשמי של OpenView Internet Services (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
מריט

האם התכוונתם ל... אנה ליאה מריט – ציירת אמריקאית ארייס מריט – אתלט אמריקאי ג'ימי מריט – נגן קונטרבס אמריקאי לאשון מריט – אתלט אמריקאי מרית פור לה מריט
מגפת האופיואידים

מגפת האופיואידים, המכונה גם משבר האופיואידים, היא העלייה המהירה בהתמכרות ובמספר מקרי המוות עקב שימוש יתר, שימוש לרעה ומינון יתר, בקבוצת התרופות הנקראות אופיואידים מאז שנות ה-90. המשבר כולל את ההשלכות הרפואיות, החברתיות, הפסיכולוגיות, הדמוגרפיות והכלכליות המשמעותיות של ניצול לרעה בתרופות אלה כולל ניצול רפואי, וניצול לא רפואי של התרופות. אופיואידים הם משפחה של משככי כאבים בינוניים עד חזקים, כולל אוקסיקודון (נמכר בדרך כלל תחת השמות המסחריים OxyContin ו-Percocet), הידרוקודון (Vicodin, Norco) ופנטניל, שהוא משכך כאבים חזק מאוד המסונתז כדי להידמות לאופיאטים אחרים כגון מורפיום והרואין שמקורו באופיום. העוצמה והזמינות של חומרים אלה, למרות הסיכון הפוטנציאלי להתמכרות ולמנת יתר, הפכו אותם לפופולריים הן כטיפול רפואי והן כתרופות פנאי. בשל ההשפעות המרגיעות של אופיואידים על מרכז הנשימה של המוח המוארך, אופיואידים במינונים גבוהים מהווים פוטנציאל דיכוי נשימתי ועלולים לגרום לאי ספיקת נשימה ומוות. משבר האפיאודים בארצות הברית קודם על ידי חברות תרופות כמו פרדו פארמה שהציגה מצג שווא לפיו התרופה שלה בטוחה ולא ממכרת. החברות שיווקו את התרופות למיליוני תושבים תוך הטעיה של רופאים, חוקרים וגופי רגולוציה. רופאים מושחתים סייעו להחמרת הבעיה על ידי פתיחת תחנות גלולות. באופן זה מאות אלפי אמריקאים, כולל אנשים צעירים נורמטיבים קיבלו את התרופה ללא צורך רפואי, ורבים מהם התמכרו אליהן. לאחר החמרת האכיפה נגד התרופות פנו המכורים לסמים הנמכרים ברחוב. המשבר הוביל למותם של מעל 800 אלף איש וגרם לירידה בתוחלת החיים בארצות הברית. המגפה של שימוש באפיאודים מהווה משבר בריאות ציבורי גם במדינות אחרות כמו קנדה, בריטניה ומדינות אירופה. מומחים מזהירים מפני התפשטות המגפה גם למדינות אחרות ובכללן ישראל. אופיואידים הן תרופות יעילות ביותר לטיפול בכאב חריף, אך יש ויכוח עז בשאלה האם הם יעילות בטיפול בכאב כרוני או בעל השפעה גבוהה, שכן הסיכונים עשויים לעלות על היתרונות. רוני לינדר, החומר הקטלני שהורג את הצעירים בארה"ב, ואיך הוא לא מגיע לישראל, באתר TheMarker‏, 6 בינואר 2018 איילת שני, "אני מסתכל על מה שקורה בישראל ומרגיש שאני רואה תאונה בסלואו מושן", באתר הארץ, 7 ביוני 2023 השימוש המוגבר במשככי כאבים נרקוטיים בישראל: תחילתה של מגפה?, מרכז טאוב, 2023 גלי וינרב, ‏ישראל עקפה את ארה"ב בצריכת משככים נרקוטיים. המשבר בדרך?, באתר גלובס, 18 במאי 2023 עדי כהן, זינוק במרשמים וסחר לא חוקי: "בישראל קיימת בעיית אופיואידים רחבה", באתר הארץ, 1 באפריל 2024 Fentanyl. Image 4 of 17. US DEA (Drug Enforcement Administration). See archive with caption: "photo illustration of 2 milligrams of fentanyl, a lethal dose in most people". "Opioids". Drugs of Abuse (באנגלית). National Institute on Drug Abuse. ארכיון מ-26 ביולי 2019. נבדק ב-29 ביולי 2019. {{cite web}}: (עזרה) "Opioid overdose". World Health Organization. 4 באוגוסט 2021. ארכיון מ-1 בדצמבר 2014. {{cite web}}: (עזרה) Alexander GC, Kruszewski SP, Webster DW (2012). "Rethinking Opioid Prescribing to Protect Patient Safety and Public Health". JAMA. 308 (18): 1865–1866. doi:10.1001/jama.2012.14282. PMID 23150006. Franklin, G. M. (29 בספטמבר 2014). "Opioids for chronic noncancer pain: A position paper of the American Academy of Neurology". Neurology. 83 (14): 1277–1284. doi:10.1212/WNL.0000000000000839. PMID 25267983. {{cite journal}}: (עזרה)
התנועה הדמוקרטית (פירושונים)

האם התכוונתם ל... התנועה הדמוקרטית – סיעה שהתפצלה מהתנועה הדמוקרטית לשינוי וכיהנה במהלך הכנסת התשיעית התנועה הדמוקרטית לשינוי (ד"ש) – מפלגת מרכז שהוקמה לקראת הבחירות לכנסת התשיעית בשנת 1977 התנועה הדמוקרטית האזרחית – עמותה ישראלית התנועה הדמוקרטית האשורית – מפלגה אשורית אתנית בעיראק התנועה הדמוקרטית העממית הדרום אתיופית – מפלגה באתיופיה המפלגה הדמוקרטית (פירושונים)
חרירה

חרירה (בערבית: الحريرة) הוא מרק צפון אפריקאי מסורתי שמוצאו ממרוקו ואלג'יריה. בקרב יהודים רבים המרק הוא מאכל של סיום צום יום כיפור. ובקרב מוסלמים הוא נאכל בסעודות סיום צום (אפטאר) בחג הרמדאן. במרק חרירה יש בדרך כלל עדשים, גרגירי חומוס, עגבניות, לימון, בצל, סלרי, כוסברה וכורכום. בכל משפחה ועדה נוהגים להוסיף חומרי גלם נוספים (למשל: אטריות, אורז ומח עצם). חרירה אלג'יראית שונה מהחרירה המרוקאית בכך שהחרירה האלג'יראית אינה מכילה עדשים. המאכל ידוע בתור מנה ראשונה אך נאכל בפני עצמו גם כחטיף קל. מתכון הבסיס של חרירה מורכב מהמרכיבים הבאים, ועשוי להשתנות בהתאם לאזורים: עגבניות או רכז עגבניות עדשים גרגירי חומוס פול בצלים אורז ביצים כמות קטנה של בשר: (בקר, כבש או עוף) כף או שתיים שמן זית. הציר, בדרך כלל טלה, מתובל בקינמון, ג'ינג'ר, כורכום או תבלין אחר עם צבע עז כמו זעפרן ועשבי תיבול טריים כמו כוסברה ופטרוזיליה. יש שמוסיפים מיץ לימון בזמן ההגשה. ויש שנותנים לו "לנוח" לילה. הוא מוגש עם ביצים קשות מפוזרות במלח וכמון, תמרים ופירות יבשים אחרים כמו תאנים, ממתקי דבש מסורתיים ולחמים או קרפים מיוחדים תוצרת בית אחרים. המטבח המרוקאי המטבח האלג'יראי המטבח המגרבי מדיה וקבצים בנושא חרירה בוויקישיתוף החרירה במורשת יהודי מרוקו פרק 86- מרק חרירה, סרטון בערוץ "חן במטבח", באתר יוטיוב (אורך: 11:40) מאיר אדוני, מה החרירה שלך? מתכונים של מאיר אדוני, באתר ynet, 21 בספטמבר 2015 מתכון למרק חרירה חם וטעים, באתר בחדרי חרדים, 2 בפברואר 2023
פיגוע הירי בצומת אדם (2001)

פיגוע הירי בצומת אדם היה פיגוע ירי שבוצע בכ"א באלול ה'תשס"א, 9 בספטמבר 2001 בצומת אדם שבכביש 57 בבקעת הירדן ובו ירו מחבלים פלסטינים לעבר מיניבוס הסעות של תלמידים ורצחו שני עובדים יהודים ופצעו שלושה עובדים נוספים. הפיגוע התרחש בעיצומה של האינתיפאדה השנייה כשבוע וחצי לפני ראש השנה. באזור מרכז בקעת הירדן, שבו התרחש הפיגוע, בוצעו באותה תקופה מספר פיגועי ירי אך לא כולם הסתיימו בתוצאה קטלנית כמו פיגוע זה. הפיגוע בוצע בשעה 08:15 בבוקר בצומת אדם שבכביש 57, כ-2.5 קילומטרים ממערב לגשר אדם, מחבלים פלסטינים ירו אל עבר מיניבוס הסעות של תלמידים שנסע מהמושב מחולה שבצפון בקעת הירדן לבית הספר האזורי "גפנים" של מועצה אזורית ערבות הירדן. בפיגוע נרצחו שני עובדי צוות יהודים ונפצעה אישה באורח בינוני ועוד שניים במצב קל. פליקס פריש ואפרת וייס, שני הרוגים בפיגוע ירי בבקעה, באתר ynet, 9 בספטמבר 2001
סרגיי וולקוב

סרגיי וולקוב (ברוסית:Сергей Александрович Волков ‏, נולד ב-1 באפריל 1974 בצ'והוייב) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-547 ימים בחלל. הוא היה מפקד משלחת מס' 17 של תחנת החלל הבין-לאומית. סרגיי וולקוב נולד בעיר צ'והוייב, אז באוקראינה הסובייטית שהייתה חלק של ברית המועצות. אביו היה טייס ששירת בבסיס חיל האוויר הסובייטי. כאשר אביו אלכסנדר וולקוב נכלל ליחידת הקוסמונאוטים, המשפחה עברה להתגורר בעיר הכוכבים בה סרגיי וולקוב סיים לימודי בית ספר. בשנת 1995 הוא סיים בית ספר לטייסים והוצב להמשך שירות בבסיס של חיל האוויר הסובייטי. בשנת 1997 וולקוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים (אביו עזב אותה בשנת 1998). בשנת 2006 וולקוב היה בצוות גיבוי של טיסה סויוז TMA-8. בשנת 2008 וולקוב היה מפקד טיסה של סויוז TMA-12 שהתחברה לתחנת החלל הבין-לאומית עם משלחת מס' 17 לתחנת החלל הבין-לאומית בפיקודו. במהלך השהות בתחנת החלל וולקוב ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-24 באוקטובר 2008 לאחר 198 ימים בחלל. בשנת 2010 וולקוב היה מפקד טיסה של סויוז TMA-02M שהתחברה לתחנת החלל הבין-לאומית עם משלחת מס' 28 לתחנת החלל הבין-לאומית בפיקוד של אנדריי בוריסינקו. הוא המשיך לפעול במסגרת משלחת מס' 29 לתחנת החלל הבין-לאומית בפיקוד של מייקל פוסום. במהלך שהות בחלל וולקוב ביצע פעילות חוץ רכבית באורך של 6 שעות. הוא חזר לכדור הארץ בנובמבר 2011 לאחר 167 ימים בחלל. בשנת 2015 וולקוב היה מפקד טיסה של סויוז TMA-18M שהתחברה לתחנת החלל הבין-לאומית עם משלחת מס' 45 לתחנת החלל הבין-לאומית בפיקוד של סקוט קלי. הוא המשיך לפעול במסגרת משלחת מס' 46 לתחנת החלל הבין-לאומית. במהלך שהות בחלל וולקוב ביצע פעילות חוץ רכבית באורך של כ-5 שעות. הוא חזר לכדור הארץ במרץ 2015 לאחר 181 ימים בחלל. וולקוב עזב את יחידת הקוסמונאוטים בשנת 2017 והמשיך לעבוד במרכז גגארין להכשרת קוסמונאוטים. מדיה וקבצים בנושא סרגיי וולקוב בוויקישיתוף ביוגרפיה ביוגרפיה באתר הכנת הקוסמונאוטים הרוסי פעילות משלחת קבועה מס' 17 בתחנת החלל בין לאומית סרגיי וולקוב, באתר אנציקלופדיה בריטניקה (באנגלית)